Eyes of Wakanda

Eyes of Wakanda on yhdysvaltalainen Todd Harrisin luoma Disney+-suoratoistopalveluun julkaistu animaatiosarja, joka perustuu Marvel Comicsin sarjakuvissa esiintyvään Wakandan valtakuntaan. Se on Marvel Cinematic Universen (MCU) viidestoista Marvel Studiosin tuottama televisiosarja ja kolmas sen animaatiostudio Marvel Studios Animationin tuottama ”Marvel Animation”-nimikkeellä julkaistu animaatiosarja, Harrisin toimiessa sekä sarjan showrunnerina että ohjaajana.
Coogler ja hänen tuotantoyhtiönsä Proximity Media solmivat yhteistyösopimuksen Disneyn kanssa helmikuussa 2021, Wakandaan sijoittuvien Disney+-sarjojen toteuttamisesta. Yhden sellaisen animaatiosarjan paljastettiin olevan kehitteillä maaliskuussa 2023, ja se julkistettiin virallisesti nimellä "Eyes of Wakanda" joulukuussa 2023. Harrisin osallistuminen projektiin paljastettiin maaliskuussa 2024. Toisin kuin muut Marvel Studios Animationin tuotannot, "Eyes of Wakandan" tapahtumat sijoittuvat MCU:n ”Pyhälle aikajanalle”. Sarjan animoinnista vastasi Axis Animation, jonka animointityyli otti inspiraatiota afroamerikkalaisten taiteilijoiden, kuten Ernie Barnesin, sekä kuvittaja Dean Cornwellin käsinmaalatuista tyyleistä.
"Eyes of Wakanda" koostuu neljästä jaksosta, jotka julkaistiin Disney+:aan MCU:n ensimmäisenä sarjana 1. elokuuta 2025.
Juoni.
Hatut Zaraze eli Sotakoirat ovat wakandalaisia sotureita, joita on historian aikana lähetetty eri puolille maailmaa etsimään ja noutamaan vaarallisia vibraniumista tehtyjä artefakteja.
Tuotanto.
Kehitys.
Helmikuussa 2021 Ryan Coogler, Marvel Studiosin elokuvien "Black Panther" (2018) ja "" (2022) ohjaaja ja käsikirjoittaja, paljasti solmineensa viiden vuoden sopimuksen yhtiönsä Proximity Median ja Walt Disney Televisionin välillä. Sopimukseen kuului "Black Panther" -elokuvien tapahtumapaikkana toimivaan fiktiiviseen Wakandan valtakuntaan sijoittuva Disney+-sarja. Coogler toimii myös sarjan vastaavana tuottajana yhdessä Kevin Feigen, Louis D’Espositon ja Victoria Alonson kanssa. "The Hollywood Reporterin" Richard Newby uskoi, että sarja voisi laajentaa Wakandan merkittävällä tavalla, ja toimia kunnianosoituksena Chadwick Bosemanille, joka näytteli T’Challaa / Mustaa Pantteria Marvel Cinematic Universessa (MCU) kuolemaansa asti. Newby uskoi, että sarja voisi muun muassa tutkia Winston Duken näyttelemää M’Bakua ja jabariheimoa; Erik ”Killmonger” Stevensin entistä uraa sotilaana ja palkkasoturina; T’Challan isän, T’Chakan, aikaa Mustana Pantterina; tai naissotureiden erikoisryhmää Dora Milaje. Newby huomautti myös, että sarja voisi tutkia myös sellaisia Wakandaan liittyviä hahmoja, joita ei ollut ennen nähty MCU:ssa, kuten Bashengaa, ensimmäistä Mustaa Pantteria; Queen Divine Justicea, Dora Milajen jäseneksi hyväksyttyä yhdysvaltalaista aktivistia; tai Kasper Colea, New Yorkin poliisin konstaapelia, josta tuli Valkoinen Tiikeri.
Marraskuussa 2022 Marvel Studiosin tuottajiin kuuluva Nate Moore sanoi, ettei sarja ollut edennyt vielä pitkälle tuotantoon, koska studio keskittyi sillä hetkellä "Wakanda Foreveriin" ja Disney+-sarja "Ironheartin" (2025) toteuttamiseen, mutta vahvisti että keskustelut Cooglerin kanssa Wakandaan sijoittuvan sarjan toteuttamisesta jatkuivat yhä. Siihen aikaan Proximity Media oli kehittelemässä useampaa Wakandaan sijoittuvaa sarjaa. Joulukuussa 2023 Marvel Studios Animationin johtaja Brad Winderbaum julkisti animaatiosarjan nimeltä "Eyes of Wakanda" osana vuoden 2024 suunnitelmia Marvel-animaatiosarjojen julkaisuille. Cooglerin ja Proximity Median vahvistettiin olevan mukana sarjan tuotannossa, ja sarjalle oli siihen aikaan valittu myös showrunner. "The Rootin" Stephanie Holland vertasi sarjaa "Tähtien sodan" animaatiosarjaan "" (2022–), joka seurasi myös menneitä hahmoja eri näkökulmista. Holland uskoi, että "Eyes of Wakanda" voisi tutkia jo esiteltyjen hahmojen nuorempia versioita, kuten Okoyea ennen kuin hänestä tuli kenraali ja W’Kabin vaimo; T’Challan vanhempien, T’Chakan ja Ramondan, yhteistä historiaa; sekä Wakandan osuutta maailman eri konflikteissa.
Tammikuussa 2024, Todd Harrisin paljastettiin esitelleen sarjan idea Marvel Studiosille ja Cooglerilla. Harris oli jo sitä ennen työskennellyt yhtenä Marvel Studiosin kuvakäsikirjoittajista. Winderbaum vahvisti myöhemmin saman vuoden aikana, että Harris on myös sarjan ohjaaja ja luoja. Tammikuussa 2025 vahvistettiin, että Harris on myös sarjan showrunner. Lisäksi Harris, Ryan Coogler, Brad Winderbaum, Kevin Feige, Louis D’Esposito, Zinzi Coogler, Sev Ohanian, Kalia King ja Dana Vasquez-Eberhardt toimivat sarjan vastaavina tuottajia.
Käsikirjoitus.
Geoffrey Thorne, joka oli aiemmin työskennellyt animaatiosarjan "Ultimate Spider-Man" (2012–2017) parissa ja toiminut "Avengers Assemblen" (2013–2019) viidennen tuotantokauden showrunnerina, oli ensimmäinen projektiin liittynyt käsikirjoittaja. Marc Bernardin, joka oli toiminut myös Skydance New Median videopelin "" (2026) käsikirjoittajana, paljastettiin käsikirjoittaneen kaksi "Eyes of Wakandan" jaksoista. Hän oli kirjoittanut niitä yhdeksän kuukauden ajan koronaviruspandemian aikana. Matthew Chauncey osallistui myös sarjan käsikirjoittamiseen työskenneltyään aiemmin Marvel Studiosin Disney+-sarjojen "What If...?" (2021–2024) ja "Ms. Marvel" (2022).
"Eyes of Wakanda" keskittyy Hatut Zarazeen eli Sotakoiriin, wakandalaisiin sotureihin, jotka ovat vuosia etsineet vibraniumista tehtyjä artefakteja eri puolilta maailmaa, T’Challan ja hänen esi-isiensä perintöön Mustan Pantterin tittelin kantajina sukupolvien ajan, sekä ajatukseen siitä, että Wakanda on säilynyt koskemattomana löytöretkien ajan ja pysynyt piilossa muulta maailmalta. Harris kuvaili Hatut Zarazea ”Wakandan CIA:ksi”, ja että heidän tehtävänsä koettelevat heidän uskollisuuttaan, kutsuen sarjaa suureksi eri aikakausille sijoittuvaksi vakoilutarinaksi. "Eyes of Wakandan" ensimmäinen jakso sijoittuu läntisen pronssikauden lopulle, vuoteen 1260 eaa. Coogleria kiinnostivat kovasti merikansat, jotka ryöstelivät muita kansoja 1200-luvulla eaa., mikä salli Harrisin ja käsikirjoittajien kuvitella, että mitä jos wakandalaiset olisivat johtaneet heitä omilla teknologioillaan ja taidoillaan. Sarja sijoittuu MCU:n ”Pyhään aikajanaan”, toisin kuin muut useimmat Marvel Studios Animationin sarjat, jotka sijoittuivat MCU:sta haarautuneisiin vaihtoehtoisiin universumeihin. Luova tiimi työskenteli elokuvien muodostaman valmiiksi ”olemassaolleen viitekehyksen” kanssa kehitellessään sarjan tarinoita. "Eyes of Wakanda" keskittyy enemmän wakandalaisiin periaatteisiin kuin nykyhetken tunnettujen wakandalaishahmojen sukulaisiin.
Roolijako.
Marraskuussa 2024 paljastettiin, että sarjassa ovat ääninäyttelijöinä seuraavat näyttelijät: Winnie Harlow, Cress Williams, Patricia Belcher, Larry Herron, Adam Gold, Lynn Whitfield, Jacques Colimon, Jona Xiao, Isaac Robinson-Smith, Gary Anthony Williams, Zeke Alton, Steve Toussaint ja Anika Noni Rose. Cress ääninäyttelee Leijonaksi kutsuttua soturia. Toukokuussa 2025 paljastettiin, että Harlow’n ääninäyttelemä hahmo on nimeltään Noni. Heinäkuun lopussa paljastettiin, että Xiao ääninäyttelee yhtä menneisyyden Rautanyrkeistä, nimeltään Jorani.
Animointi.
"Eyes of Wakandan" animoinnista vastaa Axis Animation, Studio AKA:n animoidessa sarjan käsinpiirretyn alkutunnarianimaation. Sarjassa käytettiin käsin piirrettyä animointityyliä, jonka inspiraationa oli käytetty afroamerikkalaisten taiteilija Ernie Barnesin ja kuvittaja Dean Cornwellin tyylejä. Craig Ellliot, taideosaston johtaja, työskenteli useiden eri puoliltaa maailmaa, kuten Nigeriasta, Etelä-Afrikasta ja Egyptistä, kotoisin olevien taitelijoiden kanssa. Sarjan animoinnin alustava työ ja hahmosuunnittelu oli jo aloitettu joulukuussa 2023. Harrisin mukaan näin kunnianhimoisen sarjan aikajanat ja tapahtumapaikat oli mahdollista toteuttaa vain animaationa, selittäen animaatiotuotannoissa ”Egypti maksoi vain yhtä paljon kuin New York, ja Kuu vain yhtä paljon kuin Ohio”.
Musiikki.
Hesham Nazih sävelsi sarjan musiikin, sävellettyään aiemmin Disney+-sarjan "Moon Knight" (2022) musiikin.
Julkaisu.
"Eyes of Wakanda" koostuu neljästä jaksosta, jotka julkaistiin suoratoistopalvelu Disney+:aan 1. elokuuta 2025. Sarjan alun perin tarkoitus julkaista vuonna 2024, ja sen jälkeen julkaisu oli siirretty päivämäärille 6. elokuuta 2025 ja 27. elokuuta 2025, ennen siirtämistä nykyiselle julkaisupäivälle. Se on osa MCU:n .